60 godina od albuma Bitlsa „Please Please Me" u Parobrodu
2023-03-22 17:00 - 23:30 (Europe/Belgrade) | UK Parobrod, Kapetan Mišina 6a, Beograd, 11000, Srbija
Prvi album legendarnog benda The Beatles, Please Please Me objavljen je 22. marta 1963. godine.
Tim povodom, 6 decenija kasnije, UK Parobrod obeležava ovaj jubilej uz raznovrstan program.
U sredu, 22. marta 2023. godine, program počinje u 17 časova projekcijom filma The Beatles: Eight Days a Week – The Touring Years reditelja Rona Hauarda, zatim nas u 19 časova očekuje tribina The Beatles – pozicija pop rok fenomena danas sa gostima prof. dr Rastkom Ćirićem, prof dr. Aleksandrom S. Jankovićem i Damjanom Dašićem.

Moderator tribine je Jelena Pavićević.
U 21 čas nastupiće bend The Bestbeat, koji je najtiražniji američki magazin – Newsweek uvrstio među trideset najboljih svetskih The Beatles tribjut sastava.
Ulaz na sve programe je slobodan!
